ועדת העבודה, הרווחה והבריאות, כנסת 18, פרוטוקול מספר 488, 2011-06-06 13:00

חיים כץ: צהרים טובים.

חיים כץ: יום שני בשבוע, ד' בסיוון, 6 ביוני 2011, אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק הבטחת הכנסה (תיקון מס' 35) (רכב בשווי נמוך), השת"ע-2010, של חבר הכנסת אמנון כהן, שלי יחימוביץ, אברהם מיכאלי, דוד רותם, חיים אמסלם וחבר הכנסת יצחק וקנין.

חיים כץ: פרוטוקול מס' 488.

חיים כץ: לפני שנתחיל את הדיונים אני רוצה לברך את מנכ"לית הוועדה, שחוגגת היום את יום הולדתה ה-46.

חיים כץ: מגיע לה מזל טוב ושתזכה לראות הרבה נחת מהילדים והנכדים, שאני לא ארגיז אותה בעבודתי ושהבריאות תהיה בביתה ויהיו לה הרבה-הרבה סיבות לחייך.

קריאות: אמן.

קריאות: מזל טוב.

חיים כץ: אנחנו עוברים ישירות אליך, אדוני.

אמנון כהן: אתה יכול לברך אותי ביום הולדת, כי נולדתי ב-ו' סיוון וזה השבוע.

אמנון כהן: בשבועות.

חיים כץ: אני לא נותן לך למפרע.

חיים כץ: ..

אמנון כהן: מזל טוב, מנכ"לית הוועדה.

חיים כץ: אנחנו עוברים אליך.

חיים כץ: מה יש לך להגיד?

חיים כץ: הצעת החוק הזו הייתה צריכה לעבור תיאום, נכון?

אמנון כהן: כן, אדוני היושב ראש.

אמנון כהן: החוק הזה כבר נידון בוועדה הזאת, בטרום דיונים בוועדה.

אמנון כהן: החוק הוגש ביולי 2009, אנחנו שנתיים מתדיינים, מחפשים את התיאומים.

אמנון כהן: באמת ישבתי פעמים רבות עם הצוות הנפלא של הביטוח הלאומי, וגם עם מנכ"לית הביטוח הלאומי - -

חיים כץ: הנפלאה.

אמנון כהן: הנפלאה, וגם עם הסמנכ"ל דידי גוטליב ועם האנשים שעובדים בתוך המוסד, אורנה והיועצת המשפטית שרית.

אמנון כהן: דרך אגב, גם האוצר היה שותף לרוב הדיונים.

אמנון כהן: כל הזמן, אדוני היושב ראש, חיפשנו נוסחה מתאימה.

אמנון כהן: על מה מדובר בסך הכול?

אמנון כהן: מדובר בחוק שקובע שמי שיש לו רכב לא זכאי להבטחת הכנסה.

אמנון כהן: את זה החוק הראשי קובע.

אמנון כהן: מה רצינו?

אמנון כהן: HA אנשים, שבתקופה מסוימת הם עובדים בשכר פחוּת וכתוצאה מהשכר הפחות הם מקבלים השלמה כהבטחת הכנסה.

אמנון כהן: האנשים האלה גם ככה נמצאים בחוליה - - -

חיים כץ: מה זה שכר פחות?

אמנון כהן: פחות משכר מינימום, הרבה פחות משכר מינימום.

חיים כץ: חייב לקבל השלמת הכנסה, בלי שום קשר אם יש לו אוטו או אין לו אוטו.

אמנון כהן: לא פה הבעיה, אדוני היושב ראש.

אמנון כהן: אותם אנשים, שהם קשי יום גם ככה, שנמצאים בפריפריה בעיקר, החוליה הכי חלשה בחברה הישראלית, היום קובע החוק שהם יכולים שיהיה להם רכב עם נפח מנוע 1300.

חיים כץ: אני לא מבין מה אתה מר.

חיים כץ: מה נוגע שכר נמוך והשלמת הכנסה לרכב?

אמנון כהן: יש בחוק שאותו אדם, שמקבל פחות משכר מינימום וכתוצאה מכך הוא מקבל הבטחת הכנסה, יש לו הגדרות.

חיים כץ: השלמת הכנסה.

אמנון כהן: השלמת הכנסה.

אמנון כהן: יש לו הגדרות.

אמנון כהן: ודאי שהוא לא יכול לקנות רכב יוקרתי, גם אני לא מסכים.

אמנון כהן: החוק מגדיר מה הוא כן יכול לקנות.

אמנון כהן: אחד כזה, שנמצא בהגדרה הזאת, יכול לקנות רכב בנפח מנוע שלא יעלה על 1300 וישן מבחינת מודל, בן שבע שנים.

אמנון כהן: אופציה ב': נפח מנוע 1600 והמודל לא יהיה יותר חדש מ-12 שנים.

אמנון כהן: זאת אומרת, שזה רכב מזהם אוויר, שהיום במשרד התחבורה רוצים שיביאו את הרכבים האלה, ישר לשבור אותם ואפילו מקבלים זיכוי.

אמנון כהן: ראיתי סטטיסטיקה שהשנה נכנסו 100,000 רכבים חדשים.

אמנון כהן: אז לא אמרתי רכב חדש, אמרתי שלא נגביל בנפח.

חיים כץ: ממי הוא לא מקבל הבטחת הכנסה?

חיים כץ: אני לא מבין.

אמנון כהן: תן לי להסביר עד הסוף ותבין.

אמנון כהן: אמרנו שאנחנו לא רוצים לפגוע בהגדרה הזאת.

אמנון כהן: ההגדרה קיימת, אנחנו רק נרצה רק לשנות את ההגדרה של מכונית בנפח מנוע 1300 עד שבע שנים ונפח מנוע של 1600 עד 12 שנים.

אמנון כהן: אמרנו שזה כבר ישן, רצינו שההגדרה תהיה ששווי הרכב לא יעלה על 30,000 שקלים.

אמנון כהן: זה כל הסיפור.

חיים כץ: אני לא מבין מה אתה מר.

חיים כץ: תסבירו.

חיים כץ: בבקשה.

קרן שמש: אני מנהלת את עמותת "אתך", זו עמותה שכבר ב-2005 הגישה עתירה - - -

חיים כץ: ואת יודעת להסביר לי את מה שאני לא מבין?

קרן שמש: אנחנו מטפלות במאות נשים שזאת הבעיה שלהן – הבטחת הכנסה ושימוש ברכב.

קרן שמש: הבעיה היא שיש גורמים ששוללים הבטחת הכנסה.

קרן שמש: אחד הרים ששוללים זה שימוש או בעלות על רכב.

קרן שמש: היה תיקון לכלל הזה.

קרן שמש: מי מקבל הבטחת הכנסה?

קרן שמש: יש אנשים שבכלל לא עובדים ומקבלים הבטחת הכנסה ויש אנשים שעובדים, אבל עובדים ברמות שכר נמוכות ומקבלים הבטחת הכנסה.

קרן שמש: היה תיקון לחקיקה הזאת בשעתו, כפי שחבר הכנסת כהן אמר.

חיים כץ: אני עדיין לא מבין.

חיים כץ: אני עובד במפעל, מרוויח 3,900 שקל - שכר המינימום ביולי עלה ל-4,100.

חיים כץ: אני מקבל השלמת הכנסה מהמעסיק 200 שקל.

שמרית שקד: לא מהמעסיק, מהמדינה.

אמנון כהן: ביטוח לאומי.

חיים כץ: אתה הזכרת את המילים ביטוח לאומי?

חיים כץ: לא הזכרת כלום.

חיים כץ: אני אומר לך שאני לא מבין ואתה אומר שאבין, והיא כבר קפצה.

חיים כץ: בוא תסביר.

אמנון כהן: מי שמוגדר כמקבל הבטחת הכנסה זה מי שמקבל הבטחת הכנסה מהביטוח הלאומי, לא מהמעסיק.

חיים כץ: בוא נתחיל להבין.

חיים כץ: מי שעובד במדינת ישראל ולא מרוויח שכר מינימום, יש לו השלמה מהמעסיק לשכר מינימום.

אמנון כהן: החוק שלי לא מר עליו.

חיים כץ: כל אחד שעובד ויש לו פחות משכר מינימום, יש לו השלמה לשכר מינימום.

חיים כץ: אז אין פחות משכר מינימום, הוא מתחיל משכר מינימום.

חיים כץ: נתחיל בזה.

קרן שמש: תלוי באחוז המשרה.

חיים כץ: אם הוא עובד במשרה חלקית אז יש לו חלקיות משרה והוא מרוויח את החלק היחסי של שכר המינימום.

חיים כץ: אז אין פחות משכר מינימום.

חיים כץ: בואו נשים רים במקומם.

אמנון כהן: אבל עדיין נמצא בהגדרה של השלמת הכנסה מהביטוח הלאומי עצמו.

חיים כץ: עכשיו אתה בא ואומר שהוא מרוויח שכר מינימום, יחד עם זה יש לו 17 ילדים והוא נמצא בהגדרה של הביטוח הלאומי כמקבל הבטחת הכנסה.

אמנון כהן: יפה.

אמנון כהן: רק לגבי אותם אנשים, שאנחנו רצינו - -

חיים כץ: - - שביטוח לאומי מכיר בהם כבעלי זכות להבטחת הכנסה, למרות שהם עובדים ומרוויחים שכר מינימום.

חיים כץ: יש להם מגבלות.

חיים כץ: שתי המגבלות שאנחנו מרים עליהן: הוא לא יהיה זכאי אם יש לו אוטו.

אמנון כהן: היום יש חריגים, שכבר הכירו בהם שהם יכולים להחזיק אוטו, ומגדירים איזה סוג אוטו, כמו שציינתי.

אורלי לוי אבקסיס: ההוצאות עליהם מאוד גדולות.

חיים כץ: שניה, תני להבין.

אמנון כהן: אז אומרים שהם כרגע חריגים ומגדירים איזה אוטו יכולים להחזיק: או עם נפח מנוע של 1300 והוא יהיה לפחות שבע שנים על הכביש, או נפח מנוע של 1600 סמ"ק, אבל יהיה 12 שנים על הכביש.

אמנון כהן: זה אוטו שכל יומיים צריך להכניס למוסך לתקן,

אורלי לוי אבקסיס: הוא יוציא את הבטחת ההכנסה על התיקונים של האוטו.

אמנון כהן: אז אני אומר שאין היגיון להגביל בשנים או בנפח מנוע.

אמנון כהן: אמרתי שנלך לכיוון שיגביל את שווי הרכב ל-30,000 שקל.

אמנון כהן: אני לא רוצה BMW, אני לא רוצה מרצדס.

אמנון כהן: אז אדם יכול לפי הצרכים שלו, משהו בשווי של 30,000 שקלים.

חיים כץ: ומה הביטוח הלאומי אומר?

אמנון כהן: זו הצעת החוק הראשונית שהייתה.

אמנון כהן: אני חבר קואליציה, אדוני היושב ראש, כמוך, אז אמרנו שנתאם – יושב פה בארי מהאוצר.

אמנון כהן: האמת?

אמנון כהן: אין מצב שיתנגדו, הם פשוט רצו לתאם אתנו.

אמנון כהן: מי שמתנגד באמת זה לא האוצר, זה הביטוח הלאומי.

אמנון כהן: אולי יש להם היגיון, אני לא מבין את ההיגיון.

אמנון כהן: אני שנתיים בהתדיינות.

אמנון כהן: שנתיים.

חיים כץ: תן לנסות לקדם.

חיים כץ: יש עוד שלוש דקות לסיום הישיבה ועוד לא הגעת אפילו לתחילת הדיון.

אמנון כהן: אם אתה לא מבין, אסביר עוד פעם.

חיים כץ: בסדר, רק שהזמן של הישיבה לא ייגמר.

חיים כץ: תמשיך.

אמנון כהן: אתה רוצה, תנעל את הישיבה.

חיים כץ: אני לא רוצה, אני רוצה לקדם את החוק.

אמנון כהן: אם אתה רוצה לקדם את החוק אז בוא נשמע.

אמנון כהן: לוקח זמן עד שמבינים, לא?

אמנון כהן: במהלך הדיונים הועלו, גם על-ידי הגופים והיו גם פניות שאנחנו קיבלנו, לתקן עוד כמה רים בדרך.

אמנון כהן: בהתחלה הייתה הסכמה של המוסד לביטוח לאומי, ורים טובים שחלקם הועלו על-ידם.

אמנון כהן: תיאמנו, ובהתחלה אמרו בסדר, עכשיו, בגלל שאנחנו לא מגיעים להסדר, גם את זה הם לא רוצים.

אורלי לוי אבקסיס: כמו מה?

אמנון כהן: הם יסבירו יותר טוב, אבל זה כתוב לי פה.

חיים כץ: יש הסכמה על הרכב?

אמנון כהן: לא.

חיים כץ: אז עזוב, אחד אחד.

חיים כץ: כל ר בעיתו.

אמנון כהן: טוב, בוא נלך על הרכב.

אמנון כהן: בבקשה.

חיים כץ: נציג האוצר, יש לך הסכמה על רכב?

בארי: כפי שאמר חבר הכנסת אמנון כהן, המציע, הצעת החוק הזאת נידונה כבר מספר פעמים, גם נידונה בפורום מצומצם של אנשי המקצוע מול המציעים.

חיים כץ: מול כל המציעים זה לא יכול להיות פורום מצומצם.

בארי: שני המציעים העיקריים, חבר הכנסת אמנון כהן וחברת הכנסת שלי יחימוביץ.

בארי: באופן כללי, אני חושב שראוי לציין שכאשר החוק הזה תוקן בצורה המקורית שלו לפני מספר שנים היה ניסיון להחיל את החוק כפי שחבר הכנסת אמנון כהן מציע, לקבוע שווי מחירון של הרכב.

בארי: בסופו של ר ההצעה הזאת ירדה מן הפרק כי היא פשוט לא הייתה פרקטית.

בארי: זאת אומרת, היו מתחילים ויכוחים איזה מחירון, יש לו פגיעה בשסי, אין לו פגיעה בשסי.

בארי: זה לא קרה.

חיים כץ: אנחנו הולכים אתך" היום אתם מסכימים לשווי רכב?

חיים כץ: גם את המחירון אתה תקבע.

בארי: כרגע אנחנו נותנים את ההסכמה שלנו למה שוועדת השרים לענייני חקיקה קבעה.

בארי: ועדת השרים לענייני חקיקה קבעה ר מאוד פשוט.

בארי: היא נתנה את התמיכה שלה בהצעת החוק הזו לקריאה טרומית, ואחרי זה בכפוף לתיאום ההליכים עם משרד האוצר והביטוח הלאומי.

בארי: לנו, כמשרד האוצר, כמו גם לביטוח לאומי, מאוד קשה לנתק את התיקון הזה מתיקון נוסף, מאוד גדול, שהביטוח הלאומי מבצע בימים אלה.

חיים כץ: אנחנו מרים עכשיו על הרכב.

בארי: אני מגיע לזה.

בארי: לכן, כל עוד התיקון הזה לא בא עם התיקון הכללי, מה שהביטוח הלאומי מציעים, אנחנו נתנגד להצעת החוק.

אורלי לוי אבקסיס: אתם לא קשורים לוועדת השרים לענייני חקיקה?

בארי: אני רק אגיד שני משפטים.

בארי: מעבר לזה, אני צריך לציין שככל שמוחלט להמשיך את התיקון כפי שהוא, זה נוסח אחר וצריך להחזיר אותו לוועדת השרים לענייני חקיקה אם רוצים לקבל את תמיכת הממשלה בנושא.

בארי: מעבר לזה, אני צריך לציין בסוף שהצעת החוק הזאת היא תקציבית.

בארי: לקריאה ראשונה הגשתי חוות דעת לעניין התקציבי, אם יש צורך אגיש שוב את העניין הזה.

חיים כץ: יש לי אליך שאלה.

חיים כץ: בוא נגיד שהסכמנו לקטע ב', של הביטוח הלאומי.

חיים כץ: איזה שווי רכב אתם מסכימים?

אורלי לוי אבקסיס: אני לא בטוחה שהם מסכימים למשהו.

אורלי לוי אבקסיס: זה תרגיל של האוצר לעצור חוקים שעברו בוועדת השרים לחקיקה.

חיים כץ: את עובדת אתם?

אורלי לוי אבקסיס: לי הם עשו את זה השבוע והעלו בחזרה הצעת חוק לוועדת השרים לענייני חקיקה.

אורלי לוי אבקסיס: הגעתי לאיזשהו הסדר.

חיים כץ: אבל את עובדת אתם?

חיים כץ: תני להוביל מהלך.

חיים כץ: הסכמנו חלק ב', מה שביקשתם הסכמנו.

חיים כץ: מה אתם נותנים ברכב, איזה שווי?

חיים כץ: אתם לא יודעים?

בארי: אני חושב שהשאלה הזו כרגע לא רלוונטית.

חיים כץ: אתה יכול למשוך חזרה, לא קרה כלום.

חיים כץ: אני רוצה להבין איפה חי אתכם.

חיים כץ: הסכמנו לחלק ב', שזה מאוד חשוב; איזה שווי רכב אתה נותן בחלק א'?

בארי: אני לא שולף מהמותן.

חיים כץ: תודיע לוועדה?

בארי: אחזור על מה שאמרתי, כי אני לא רוצה שזה ישתמע לשני פנים.

חיים כץ: אל תחזור על מה שאמרת.

חיים כץ: מה שאמרת היה ברור ונהיר, אתה לא צריך לחזור וזה גם רשום בפרוטוקול וזה גם מוקלט.

חיים כץ: אתה צריך לחשוב?

חיים כץ: זכותך.

חיים כץ: אתה רוצה שנעשה הפסקה של שעה עכשיו ותחשוב?

חיים כץ: אתה רוצה שנקבע דיון לשבוע הבא?

חיים כץ: אין בעיה.

חיים כץ: לצורך העניין, הסכמנו לחלק ב'; איזה שווי רכב אתם מסכימים?

חיים כץ: אתה רוצה חמש דקות הפסקה כדי שתצא להתייעץ?

חיים כץ: מה שאתה רוצה, אבל תענה למה שאני רוצה.

חיים כץ: אני מבקש לדעת, אם הסכמנו לחלק ב', כמה שווה לכם לשלם בשווי רכישת רכב עבור חלק ב'.

אמנון כהן: אדוני היושב ראש, זה היה לפני שנתיים.

אמנון כהן: השווי כבר השתנה.

חיים כץ: עוד לא שווה להם שקל.

אמנון כהן: עכשיו כבר צריך 40,000.

חיים כץ: עזוב, אולי הם רוצים לתת לך 60,000?

חיים כץ: תן להם לדבר.

חיים כץ: אתה יודע להגיד לנו?

בארי: אני לא יודע להגיד, אבל אני כן יודע שני דברים.

בארי: אחד, כמו שאמרנו, יש פה תיקון רגיש ולכן, כל עוד זה לא בא בחבילה אחת שהמוסד לביטוח לאומי מגבש אלו, לא אתן את ההסכמה שלי לתיקון הזה.

בארי: דבר שני, צריך לזכור שהיה הליך בבית המשפט כנגד תיקון החוק.

אמנון כהן: איזה חוק?

בארי: כנגד החזקת הרכב.

בארי: אני חושב שכל שינוי, כפי שהוא מוצע כרגע - - -

אורלי לוי אבקסיס: אבל עוד לא עבר החוק.

בארי: לא החוק, לגבי התיקון - - -

חיים כץ: אוקיי, תודה רבה.

חיים כץ: חבר הכנסת אמנון כהן, אתה צריך לקבל החלטה.

חיים כץ: הם ימשכו אותך גם עוד 200 שנה.

חיים כץ: גם אם תיתן להם את כל מה שהם ביקשו בסעיף ב', פלוס בונבוניירה ופרחים, הם לא ייתנו לך שום דבר.

חיים כץ: עכשיו נשאלת השאלה: אתה תבקש ממני לקדם את החוק, הוא יעשה תקציבי.

חיים כץ: אם אתה יודע להביא רוב של 50 - דפוק לו על הראש; אם לא – עד שלא תתאם אין תוחלת ואין תועלת בזמן שאנחנו משחיתים פה.

חיים כץ: אני יכול לעשות כל יום דיון, אבל הוועדה הזאת מטרתה לעזור לאנשים וגם אתה רוצה לעזור לאנשים.

חיים כץ: שמעת מה שהוא אמר.

חיים כץ: הוא אמר: אתם משחיתים את זמנכם, לא אתן לכם כלום.

חיים כץ: גם אם תיתנו לי את חלק ב' אני עוד לא יודע מה אני מוכן לשלם לכם.

חיים כץ: זה מה שהוא אמר.

חיים כץ: עכשיו אתה תקבל את ההחלטה שלך ואני אעשה מה שאתה רוצה.

חיים כץ: אתה רוצה שנעביר את זה היום בוועדה לפי איך שאתה רוצה, כהכנה לקריאה שניה ושלישית ולהביא למליאה?

חיים כץ: הם ידפקו לך את זה במליאה, תצטרך רוב של 50.

חיים כץ: תעשה מה שאתה חושב.

אמנון כהן: אני כבר שנתיים מתדיין והם כל הזמן מספרים על איזשהו חוק גדול, שזה ישולב בו.

אמנון כהן: ראיתי את החוק, וכל פעם אומרים: אוטוטו חותמים.

אמנון כהן: זה כבר שנתיים.

אמנון כהן: אמרתי להם שאם עד תחילת המושב לא יהיה, אני אביא את זה.

אמנון כהן: אמרתי ועשיתי.

אמנון כהן: אני תיאמתי אתם, זה לא שלא תיאמתי ופתאום ברחתי להם.

אמנון כהן: אנחנו יחד צעד-צעד.

אמנון כהן: אדוני היושב ראש, אם אני כבר הולך לצעד הזה, אני מבקש להחיל לתוך החוק הזה גם תיקונים נוספים לטובת האזרח, זה מה שמתבקש.

אמנון כהן: ואז תן לי להילחם על כל המכלול.

אמנון כהן: אני הולך על 55 - - -

אורלי לוי אבקסיס: יש לך אפשרות נוספת – לגבש רוב בוועדת השרים לגבי המנגנון או לגבי סעיף מסוים ולהפיל את זה על הראש שלהם, לבזות אותם, כי זה תרגילים שלהם.

אורלי לוי אבקסיס: אני אומרת לך, זו קטסטרופה - - -

אמנון כהן: הם היו בסדר מבחינה זו שוועדת השרים אישרה, בתיאום.

אמנון כהן: אבל התיאום כבר שנתיים, אני חושב שזה מעבר לפרופורציה.

אמנון כהן: אז בואו נעביר את כל החוק.

חיים כץ: לא, אנחנו ניגע רק בקטע הזה, לא דברים נוספים.

אמנון כהן: זה דברים חשובים.

חיים כץ: כל דבר חשוב.

חיים כץ: מאחר שאתה נציג ש"ס, ואני בא לפעמים בהרבה מאוד דברים חשובים, ואתם חברים בקואליציה, מה שאני בא לקראתך עכשיו, אם היית אתה היושב ראש – לא היית עושה.

אמנון כהן: הייתי עושה.

חיים כץ: לא היית עושה.

אמנון כהן: מה?

חיים כץ: להעביר בניגוד להחלטת הממשלה.

חיים כץ: לא היית עושה.

אמנון כהן: אבל תן לי להתמודד אחר כך במליאה.

אמנון כהן: זה בסדר.

חיים כץ: אבל כיושב ראש לא היית עושה.

חיים כץ: היית יושב ראש ואני באתי בחוקים, זה היה לא מזמן.

חיים כץ: יחד עם זה, אני אומר לך שבהצעת החוק הזו אני לא מתרחב.

חיים כץ: בקטע הזה אני מוכן ללכת, ושיגישו הסתייגויות ויגידו שזה תקציבי ואני אאשר לך את זה, כי הם לא רציניים ואני לא אתן להם לפגוע בך.

חיים כץ: אבל אתה תלך במסלול של הצעת החוק, לא מעבר לה.

אמנון כהן: אני רוצה להכניס עוד כמה רים.

חיים כץ: לא, אני לא אתן לך להכניס עוד כמה דברים.

חיים כץ: במסגרת הסיכומים – תפסת מרובה לא תפסת.

חיים כץ: אתה רוצה לשקול עם עצמך?

אמנון כהן: לא, שקלתי כבר.

אמנון כהן: אני רק מבקש שנצביע היום, אבל אני רוצה לתאם עם הוועדה מתי להעלות לוועדה, אחרי שיהיה לי את הרוב של חברי הכנסת.

אמנון כהן: את מניחה, גברתי היועצת המשפטית, אבל לא מעלים את זה כל עוד לא אתאם את זה עם השרים, עם חברי הכנסת, עם יושב ראש הכנסת.

חיים כץ: מאה אחוז.

אורלי לוי אבקסיס: זה עלול להביא למשבר קואליציוני.

אמנון כהן: זה לא יביא, עם בארי אני אסתדר.

אמנון כהן: נצביע על זה עכשיו.

חיים כץ: כן.

חיים כץ: נעבור להקראה.

שמרית שקד: "בחוק הבטחת הכנסה, התשמ"א-1980, בסעיף 9א(ג) – (3) בפסקה (6), מקום הסיפא "החל במילים" יתקיים אחד מאלה:"

חיים כץ: את זה אנחנו צריכים לפצל?

שמרית שקד: אנחנו לא צריכים לפצל.

שמרית שקד: התיקונים האלה לא עברו קריאה ראשונה, למרות שהמוסד לביטוח לאומי הציע אותם לפני הדיון בקריאה ראשונה, אבל בסוף הוא לא הכניס את זה לחוברת בקריאה הראשונה ולכן אין צורך לפצל.

חיים כץ: אז אנחנו מקריאים את החוק של הקריאה הראשונה.

אמנון כהן: מה שהיה בקריאה הטרומית.

שמרית שקד: התיקונים האלה פוקעים.

אמנון כהן: חבל, תכניס.

אמנון כהן: תן לי להילחם על הכול.

חיים כץ: לא, לא.

חיים כץ: יגידו נושא חדש וימשכו לך הכול.

אמנון כהן: זה לא נושא חדש.

שמרית שקד: זה לא נושא חדש, בגלל שלפני הדיון בוועדה הם אמרו שזה לא יהיה נושא חדש.

אמנון כהן: תן לי להעביר הכול יחד, חיים.

אמנון כהן: תאמין לי, זה דברים ממש ברומו של עולם, של אנשים שממש זקוקים.

אורלי לוי אבקסיס: מה הדברים הנוספים?

אמנון כהן: יש פה ממש דברים שצריך לתקן כי פה מדובר במשפחות הכי קשות.

אמנון כהן: אנשים נכים, שלא יכולים להסיע אותם.

אמנון כהן: אדוני היושב ראש, זה לא נושא חדש בכלל.

אמנון כהן: זה לטובת נכים, לטובת אוכלוסיות חלשות.

אמנון כהן: אבא ואמא יכולים להסיע נכה ואח לא יכול להסיע.

אמנון כהן: אנחנו עושים תיקון קטן.

חיים כץ: אבל זה כולל תיקונים שהביטוח הלאומי יכול למשוך?

חיים כץ: הביטוח הלאומי יכול למשוך את התיקונים שלו?

אמנון כהן: אדוני היושב ראש, אני מסכים.

אמנון כהן: אם הם ירצו למשוך, שימשכו.

אמנון כהן: אבל אני רוצה להכניס את זה.

שמרית שקד: ההצעה לא שלהם.

אמנון כהן: הצעה שלנו.

אמנון כהן: קיבלתי את זה מהציבור, זה לטובת הנכים, אדוני היושב ראש.

חיים כץ: עם התיקונים.

חיים כץ: תעברי תיקון-תיקון.

שמרית שקד: "חוק הבטחת הכנסה, התשמ"א-1980, בסעיף 9א(ג) – (1) בפסקה (2), אחרי "הורהו של התובע" יבוא "או שהוא אחיו של התובע המתגורר עמו".

שמרית שקד: דיברנו על שזה שבאופן כללי שימוש ברכב או בעלות על רכב שוללים זכאות להבטחת הכנסה, ויש מספר חריגים שבהם בכל זאת השימוש ברכב או בעלות על רכב לא ישללו הבטחת הכנסה.

שמרית שקד: החריג הראשון, שהרגע הקראנו:

שמרית שקד: אם הרכב משמש את התובע או את בן משפחתו לקבל טיפול רפואי, אז השימוש ברכב לא ישלול הזכאות.

שמרית שקד: היום מדובר על בן משפחה של התובע.

שמרית שקד: כלומר, מי שנזקק לטיפול רפואי, שבן הזוג שלו, בנו, בתו או הורהו יוכלו להסיעו.

שמרית שקד: המוסד לביטוח לאומי בזמנו הציע להחיל גם על אחיו של התובע שמתגורר עמו, שנזקק לטיפול רפואי והתובע מסיע אותו.

שמרית שקד: "(2) בפסקה (3), בסופה יבוא "וכן תובע שהוא מורשה נהיגה, כהגדרתו בהסכם בדבר גמלת ניידות לי הוראות סעיף 9 לחוק הביטוח, של נכה כאמור".

שמרית שקד: בחריג הזה מדובר על תובע או בן זוג או ילד שלו, שזקוק להסעה משום שהוא נכה ברגליו.

שמרית שקד: המוסד לביטוח לאומי הציע להחיל הוראה זו גם על תובע, שהוא משמש מורשה נהיגה עבור אדם אחר שהוא נכה ברגליים ולפי ההסכם בדבר גמלת ניידות הוא משמש לו מורשה נהיגה.

אמנון כהן: הוא מורשה להסיע אותו, כי אין אף אחד אחר.

שמרית שקד: אז אותו תובע, שתובע הבטחת הכנסה, מסיע בן-אדם אחר.

אורלי לוי אבקסיס: הרכב בכלל לא שלו.

אמנון כהן: הוא נותן לו שירות, כי אין אף אחד שיסיע אותו, מסכן.

אמנון כהן: יש פיזיותרפיה או משהו אחר לעשות, ואף אחד לא יכול להסיע אותו.

שמרית שקד: "(3) בפסקה (6), במקום הסיפא החלק במילים "מתקיים אחד מאלה" יבוא "מתקיימים שני אלה" – כאן מדובר כבר על הנושא של הרכב.

שמרית שקד: "(א) שוויו של הרכב אינו עולה על 30,000 שקלים חדשים; שווי הרכב ייקבע על פי דגם הרכב ושנת ייצורו, ולא יובאו בחשבון לעניין זה נתונים הנוגעים לרכב מסוים; קביעה כאמור תהיה בהתאם למחירון שיפרסם המוסד לביטוח לאומי" וחבר הכנסת אמנון כהן ביקש ממני: "ולמחירון רכב המקובל בשוק".

חיים כץ: את צריכה למחוק את המילים "מחירון שיפרסם הביטוח הלאומי" כי אם הם מתנגדים, אז איזה מחירון?

אמנון כהן: הם ביקשו ככה, זה מתואם.

חיים כץ: עכשיו זה כבר לא מתואם.

חיים כץ: אם אתה מעלה את זה, זה כבר לא מתואם.

אמנון כהן: טוב, תתקדם.

חיים כץ: תמחקי: "מחירון שיפרסם הביטוח הלאומי".

שמרית שקד: מחירון מוסכם.

חיים כץ: איזה מחירון יש במדינת ישראל?

חיים כץ: יצחק לוי.

שמרית שקד: לא כותבים בחוק יצחק לוי.

שמרית שקד: המוסד יפרסם משהו - - -

חיים כץ: הוא לא יפרסם.

חיים כץ: הוא יקח לשנה לפרסם.

שרית דמרי: כפי שציין נציג האוצר, אנחנו מתנגדים כרגע לתיקון מאחר שאנחנו מבקשים להעלות תיקון כללי בנושא נכסים.

שרית דמרי: יש עבודה שנעשית בביטוח הלאומי, גם ביחס לנכסים פיננסיים, גם ביחס לנכסי מקרקעין ונעשתה עבודה גם ביחס לרכבים.

שרית דמרי: ואכן, כמו שציין חבר הכנסת כהן, ישבו אתנו גם מינהל המחקר וכבר יש לנו נוסחה לצורך מחירון.

שרית דמרי: זה קיים, זה לא משהו שאנחנו מנסים סתם לעכב.

שרית דמרי: יש עבודה, נעשתה עבודה, היא הוצגה.

חיים כץ: את יודעת ממתי החוק?

שרית דמרי: אני יודעת ממתי החוק.

חיים כץ: אם אשמע לכם, למה שאתם אומרים ולקצב העבודה שלכם אז אני בוודאות כבר לא אהיה בתפקיד הזה.

אמנון כהן: תהיה שר.

חיים כץ: אני לא יודע אם אהיה שר או לא אהיה בכנסת בכלל.

חיים כץ: ואת תעלי כבר בתפקיד בביטוח הלאומי, תעלי כיתה, ואתם תמשיכו לעבוד למה אתם לא רוצים לגמור את העבודה שלכם.

חיים כץ: אתם כל הזמן עובדים.

שרית דמרי: אין שום דרך שהביטוח הלאומי, מבחינת היישום – ואמרנו את זה גם בוועדת השרים – יוכל לעבוד על פי מחירון, שהוא מחירון לוי יצחק או כל מחירון אחר.

שרית דמרי: אלה מחירונים סובייקטיביים.

אמנון כהן: יש לכם מחירון?

שרית דמרי: יש מחירון שאנחנו הכנו, אבל שוב - - -

חיים כץ: אתם תפרסמו אותו?

שרית דמרי: נפרסם אותו.

שרית דמרי: עמדת מינהלת המוסד כרגע, שהתיקון הזה צריך להיות חלק מתיקון כללי בנושא נכסים ולכן אנחנו כרגע מתנגדים.

שרית דמרי: יש מחירון, יושב כאן סמנכ"ל לצידנו והוא יכול להסביר את מה שאנחנו מבקשים להציע, אבל כרגע אנחנו מתנגדים להצעה באופן כללי.

אורלי לוי אבקסיס: זה לא היה רעיון שלכם להוסיף את התיקונים האלו?

שרית דמרי: זה היה במסגרת תיקון כללי.

שרית דמרי: כרגע אנחנו מתנגדים כי זה לא נעשה במסגרת תיקון כללי.

שרית דמרי: אם זה יהיה במסגרת תיקון שהוא בכל הנושא של נכסים – אז נסכים.

שרית דמרי: מחירון פרטי, אני שוב מבקש להדגיש, זה משהו שבלתי אפשרי שנעמוד בזה.

שרית דמרי: הוא מבוסס על פרמטרים סובייקטיביים.

שרית דמרי: אנחנו נידרש בכל עניין ועניין ללכת דיונים עם תובעי גמלת הבטחת הכנסה.

אורלי לוי אבקסיס: אתם מבינים שהעניין של הרכב זה ההבדל בין למצוא מקום עבודה לבין לא, בעיקר אלה שנמצאים בפריפריה, בעיקר לאלה שהרכב משרת אותם בשביל למצוא את מקום העבודה ויש גם ילדים להסיע, זה האפשרות להיות זמין להיכנס לשוק העבודה.

אורלי לוי אבקסיס: בעצם זה שאתם תוקעים את הסיפור הזה אתם מתעללים באלה שיש להם גם ככה חסמים אובייקטיביים להיכנס לשוק העבודה.

אורלי לוי אבקסיס: מה אתם עושים פה?

אורלי לוי אבקסיס: מעבר לזה אתם גם לוקחים מהם קצבאות כאלו ואחרות, ואני יודעת את זה ממקרים אחרים שאני מטפלת בהם.

אורלי לוי אבקסיס: מדובר ברכב שההוצאות עליו הן הרבה פעמים לא פחות מכל דבר אחר.

אורלי לוי אבקסיס: במקום להקל עליהם על מנת שיוכלו להיכנס לשוק העבודה אתם מתייחסים אליהם קודם כול כאל עבריינים, כאל מישהו שמחביא מכם נכסים.

אורלי לוי אבקסיס: על מה אנחנו מדברים?

אורלי לוי אבקסיס: על רכב שכמה שווה?

אורלי לוי אבקסיס: תזדרזו עם זה.

אורלי לוי אבקסיס: לכם יש זמן – אני בטוחה שלך יש את היכולת גם להרים את הראש מעל המים, גם למצוא מקום עבודה, אם לא בביטוח הלאומי אז במקום אחר.

אורלי לוי אבקסיס: אבל אנחנו מדברים על אנשים שבדרך כלל מכניסים שכר מינימום, אנשים שצריכים להחזיק איזה רכב מעפן – ותסלחו לי על הביטוי ועל הסגנון הזה, כי לא נעים לי אבל הדברים האלה מוציאים אותי לפעמים משלוותי – הם גם צריכים להחזיק משפחה, להחזיק ילדים, צריכים להתנייד איכשהו.

אורלי לוי אבקסיס: התחבורה הציבורית היא לא מי יודע מה, לפעמים העלות של התחבורה הציבורית עולה - - -

אמנון כהן: היא גם לא מגיעה לאזורים האלה.

אמנון כהן: אנחנו מדברים על הפריפריה, אין בכלל תחבורה ציבורית.

חיים כץ: מה את רוצה מהם?

אורלי לוי אבקסיס: הם תוקעים את החוק.

אורלי לוי אבקסיס: השיטה של המשרדים האלו לתקוע חוקים שעברו בוועדת השרים לענייני חקיקה זה להגיד: בתיאום, ואז לא להגיע לתיאום.

חיים כץ: למה את מרביצה לשומר?

חיים כץ: הם קיבלו הוראות.

אורלי לוי אבקסיס: צודק.

אורלי לוי אבקסיס: לא אלייך, אני מתכוונת לאסתר דומיניסיני או שנמצא מעלייך.

חיים כץ: הם קיבלו הוראות, היא צריכה לעשות את העבודה שלה.

חיים כץ: היא עורכת דין, היא במשחק סימולציה עכשיו.

חיים כץ: היא קיבלה הוראה כזאת, היא באה לפה וצריכה להביא תוצאות.

אורלי לוי אבקסיס: אני יודעת, אבל כשאני אומרת אני מקווה שתעבירי הלאה.

חיים כץ: יש פקידים באוצר, אני לא רוצה להגיד בחדר הזה או לא, שבקושי מגיעים לשכר מינימום.

אורלי לוי אבקסיס: אבל יש להם אופק תעסוקתי.

אורלי לוי אבקסיס: למה?

אורלי לוי אבקסיס: כי ברגע שהם יוצאים ממשרד האוצר הם יתקבלו בשוק הפרטי במשכורות ענק.

אמנון כהן: יש אופציה.

אמנון כהן: בשביל לא לסבך, ואני גם רוצה שבסופו של תהליך תוכלו לעבוד ולאבחן, אז אם נוכל להגדיל את נפח המנוע - - -

חיים כץ: מה זה מעניין נפח המנוע?

אמנון כהן: יש להם כלי.

חיים כץ: עזוב, נפח המנוע לא חשוב.

חיים כץ: אני יכול לתת לך היום אוטו אמריקני עם נפח מנוע של 3000 סמ"ק ב-2,000 שקל.

חיים כץ: מה זה מעניין נפח מנוע?

חיים כץ: שיקבע סכום של אוטו – 40,000-30,0000-20,000 שקל.

חיים כץ: לפעמים האוטו לא עולה כסף, ב-1,000 שקלים אני מביא אוטו אמריקני היום, שברולט קורסיקה כזאת אפשר להביא ב-1,000 שקלים.

חיים כץ: הוא לא ישן מספיק לגריטה – שאז מקבלים 3,000 שקלים – אז הוא עולה 1,000 שקלים.

אמנון כהן: אולי שמרית תקרא עם התיקון.

שמרית שקד: "שוויו של הרכב אינו עולה על 30,000 שקלים".

שמרית שקד: כאן צריך להוסיף סעיף - - -

חיים כץ: לפי הצמדה למדד ינואר שפורסם ב-15 - - -

אמנון כהן: יעודכן כל פעם.

שמרית שקד: ב-1 בינואר כל שנה, בהתאם לשיעור עליית המדד, לעומת המדד שפורסם בשנה הקודמת?

אמנון כהן: כן.

שמרית שקד: אוקיי.

שמרית שקד: "שווי הרכב ייקבע על פי דגם הרכב ושנת ייצורו, ולא יובאו בחשבון לעניין זה נתונים הנוגעים לרכב מסוים;"

חיים כץ: שווי הרכב 30,000 שקל.

חיים כץ: הוא לא נקבע לא על-ידי דגם ולא שנת ייצורו.

שמרית שקד: יבוא אליך בן-אדם עם רכב, אתה צריך להגיד האם הרכב שלו עומד בקריטריונים או לא.

חיים כץ: אבל הם יודעים בדיוק איזה אוטו הוא קנה והם יודעים שהוא לא שווה 1,000 שקל.

שמרית שקד: ההערה הזאת נכנסה בעקבות הערת המוסד.

חיים כץ: אז אנחנו מקבלים את מה שהם אומרים.

שמרית שקד: לפי דגם רכב ושנת הייצור, ולא לגבי נתונים ספציפיים של הרכב.

שמרית שקד: "קביעה כאמור תהיה בהתאם למחירון שיפרסם המוסד לביטוח לאומי באתר האינטרנט של המוסד ויעודכן ב-1 בינואר של כל שנה; (ב) בחודש שבעדו משתלמת הגמלה מלאו שבע שנים או יותר מתום שנת הייצור של הרכב;"

חיים כץ: יש אוטו ב-30,000 שקל שהוא פחות מזה?

חיים כץ: אין.

חיים כץ: אין אוטו של 30,000 שהוא פחות משבע שנים על הכביש.

חיים כץ: לא קיים.

אמנון כהן: אז להוריד את זה?

אמנון כהן: תורידי את הסעיף.

חיים כץ: תוריד את השנים.

שמרית שקד: "(4) בפסקה (7) – (א) בפסקת משנה (ב), במקום "פסקה 6(א) או (ב)" יבוא "פסקה (א) ו-(ב)"; - זה תיקון נוסח.

שמרית שקד: פה הוצעו שני התיקונים של המוסד לביטוח לאומי.

שמרית שקד: "גרסה א' - (ב) פסקת משנה (ג) – תימחק.

שמרית שקד: גרסה ב' - (ב) בפסקת משנה (א), במקום "בחודשיים" יבוא "בחמשת החודשים".

שמרית שקד: ההצעות האלה לא סותרות אחת את השניה.

שמרית שקד: פסקה (7) מדברת על אדם שעבד, השתכר בזמן שהשתלמה לו גמלה בהתאם להוראות פסקה (6).

שמרית שקד: זאת אומרת, אדם שמרוויח שכר נמוך, עדיין מקבל גמלת הבטחת הכנסה, והוא פוטר מעבודתו.

שמרית שקד: לכאורה, הסייג בפסקה (6) שמאפשר לאדם לעבוד ולהשתכר ועדיין להחזיק רכב, זה רק אם הוא עובד.

שמרית שקד: לכן, לכאורה אם הוא פוטר מעבודתו הוא היה אמור להפסיק להיות זכאי לגמלה.

אורלי לוי אבקסיס: אז הוא לא יקבל אבטלה או הבטחת הכנסה?

שמרית שקד: הזכאות שלו להחזיק רכב ולקבל הבטחת הכנסה מותנית בזה שהוא עובד.

אמנון כהן: אחרי חודשיים הוא מאבד את זה.

אמנון כהן: אמרתי שניתן לו יחפש עבודה, שנאריך את זה לקצת יותר זמן.

אמנון כהן: אז הגדלנו את זה ליותר חודשים.

אמנון כהן: המטרה היא לא שיתרגל לזה אלא שבאמת יחפש עבודה.

אמנון כהן: אם אתה מוריד לו, אז איך ילך לחפש עבודה, אם הוא גר באופקים או באיזה מקום אחר שם?

שמרית שקד: אז יש פה שני תיקונים.

שמרית שקד: אחד, זה לאפשר לו במקום שלושה חודשים שישה חודשים.

שמרית שקד: התיקון השני מדבר על כך שהסעיף יחול על כל אדם שעבד ומבקש עכשיו גמלת הבטחת הכנסה.

שמרית שקד: כלומר לא להגביל את זה רק לאדם שכבר היה מקבל גמלת הבטחת הכנסה ולמחרת פוטר, אלא גם לאדם רגיל.

שמרית שקד: נניח שהוא לא קיבל הבטחת הכנסה, היה עובד, נגיד שהיום פוטר מעבודתו והוא מבקש לתבוע גמלת הבטחת הכנסה.

שמרית שקד: אומרים לו: סליחה, יש לך רכב.

שמרית שקד: אתה לא יכול לקבל.

אורלי לוי אבקסיס: רכב של 30,000 שקל.

אמנון כהן: הוא עומד בהגדרות, ודאי.

שמרית שקד: בדיוק, אז גם הוא צריך לעמוד בהגדרות.

שמרית שקד: הרעיון הוא להחיל את זה על כולם, לא רק על מי שקיבל.

שמרית שקד: "2.

שמרית שקד: תחילתו של חוק זה ב-1 בחודש שלאחר תום – כמה זמן שיוחלט – מיום פרסומו".

שמרית שקד: אנחנו נוסיף שמחירון ראשון יפורסם עד יום תחילת החוק.

שמרית שקד: אתם צריכים להחליט מה זמן ההיערכות שאתם רוצים לתת למוסד.

חיים כץ: הוא עוד לא יודע מתי הוא יעלה את זה להצבעה.

אמנון כהן: אחרי שהחוק עובר, בעזרת השם ובסיעתא דשמיא, כמה זמן אתם רוצים להיערך?

אמנון כהן: חודשיים?

אמנון כהן: שלושה?

אמנון כהן: הכול כבר מוכן אצלך, גוטליב.

אמנון כהן: אמרת שכל המחירונים מוכנים.

דניאל גוטליב: שמי דניאל גוטליב, סמנכ"ל מחקר ותכנון בביטוח הלאומי.

דניאל גוטליב: אנחנו צריכים בשביל זה משהו מעודכן ממשרד האוצר.

דניאל גוטליב: ביססנו את זה על מחירון שקיבלנו מרשות המסים על כל רכב שמיובא לישראל, על אותו יום שבוא הוא יובא.

דניאל גוטליב: המחיר בשקלים.

דניאל גוטליב: אנחנו מעלים את המחיר הזה במדד המחירים לתאריך העדכני שבו מדובר.

חיים כץ: מה זה רכב שיובא לישראל?

דניאל גוטליב: כל הרכבים כמעט, חוץ מ- - -

אמנון כהן: מדובר על רכב ישן.

דניאל גוטליב: רכב ישן היה פעם חדש.

אורלי לוי אבקסיס: אתה אומר - - - 20 שנה כדי שהוא יגיע ל-30,000 שקל.

דניאל גוטליב: אני לא חייב להסביר.

דניאל גוטליב: אם את רוצים אני אסביר איך בנינו את המחירון, כי נשאלתי אם יש לנו כל מה שדרוש.

דניאל גוטליב: אני אומר שכדי לבצע את זה הלכה למעשה אנחנו צריכים לקבל את המחירון, לדעתי זה מרשות המסים או המכס.

דניאל גוטליב: כל שנה יש להם מאגר כזה, של רכבים שהובאו.

דניאל גוטליב: קיבלנו את המאגר הזה חד-פעמית בשביל לבדוק ולהכין הצעה.

דניאל גוטליב: עשינו מחקר קטן, שבו יכולנו - - -

חיים כץ: מי משלם את כל זה?

חיים כץ: מי משלם את כל מה שעשיתם?

חיים כץ: על חשבון מי זה?

דניאל גוטליב: על חשבוננו.

חיים כץ: מה זה חשבוננו?

חיים כץ: על חשבון האזרחים?

חיים כץ: אני שואל ברצינות.

דניאל גוטליב: המחקרים שאנחנו עושים – כן, זה על חשבון האזרחים.

דניאל גוטליב: אנחנו מקבלים שכר פעם בחודש על חשבון האזרחים.

חיים כץ: הביטוח הלאומי עושה דברים מאוד חשובים, באמת.

חיים כץ: לצערי, הוא אפילו גירעוני לפעמים ואני חושב שפה אתם מבזבזים כסף, אתם כספי ציבור.

חיים כץ: במקום לקחת מחירון מוגדר, לא יודע של מי – you name it – ולהגיד שהוא טועה בפלוס או מינוס 3%.

חיים כץ: אתה מדבר על רכב ששווה 30,000, זאת אומרת אתה מדבר על רכב שהוא עשר או תשע שנים על הכביש.

חיים כץ: אתה עושה מחקר, מבזבז כספי ציבור.

חיים כץ: אני לא מבין - אם זה היה עסק פרטי שלי או שלך והיית צריך לקבוע כזה מחירון, האם גם היית שופך כסף ועושה מחקרים על זה?

חיים כץ: אבל מה לעשות.

דניאל גוטליב: המחקר לקח כמה ימים.

דניאל גוטליב: כבר עשינו אותו, אבל כדי להביא מחירון לאתר האינטרנט של הביטוח הלאומי אנחנו צריכים לעדכן את הדבר הזה, ואת זה לא עשינו עד עכשיו.

דניאל גוטליב: עשינו רק את המחקר.

אמנון כהן: המחקר הזה, שנתיים עובדים עליו.

אורלי לוי אבקסיס: אם ככה, למה זה צריך לתקוע החוק אם כל הסיפור הוא כמה ימים?

דניאל גוטליב: אני לא תוקע שום חוק.

דניאל גוטליב: התבקשנו לעשות מחקר כזה כדי להעריך - - -

אורלי לוי אבקסיס: בסדר, אבל שאלנו כמה זמן צריך בשביל תחולת החוק?

דניאל גוטליב: את המחקר כבר עשינו.

דניאל גוטליב: כדי לשים את זה באתר האינטרנט אנחנו לא צריכים שלושה חודשים, אלא לקבל את המידע בצורה שוטפת ממשרד האוצר.

דניאל גוטליב: ואז זה פחות או יותר לחיצת כפתור ואנחנו לא צריכים להיערך יותר.

דניאל גוטליב: יש נושא של היערכות מינהל הגמלאות, שאני לא יודע להגיד עליו כלום.

חיים כץ: מאה אחוז, תודה רבה.

חיים כץ: לא יותר מ-90 יום.

אמנון כהן: אחרי שהחוק עובר, במידה שיעבור.

שמרית שקד: הסעיף הבא מדבר על הוראת מעבר.

שמרית שקד: דיברנו על זה שהיום התנאים בחוק הם נפח מנוע של 1300 ושבע שנים או 1600 ו-12 שנים.

שמרית שקד: יש היום אנשים שיכולים להחזיק רכב שעדיין עומד בקריטריונים האלה, אבל הוא עולה יותר מ-30,000 שקל.

שמרית שקד: כדי לא לפגוע באותם אנשים אנחנו רוצים לכתוב הוראת מעבר.

שמרית שקד: אקרא.

שמרית שקד: "3.

שמרית שקד: זכאי לגמלה שערב יום התחילה היה בבעלותו או בשימושו רכב שהתקיימו בו הוראות פסקאות משנה (א) או (ב) שבסעיף 9א(ג)(6) לחוק העיקרי, כנוסחן ערב יום התחילה (להלן – הדין הקודם), רשאי לבחור כי ימשיכו לחול עליו הוראות הדין הקודם לגבי הרכב שהיה בבעלותו או בשימושו ערב יום התחילה.

שמרית שקד: " כלומר, מי שהיה לו רכב שעמד עד ערב תחילת החוק הזה בתנאים, יהיה רשאי להמשיך ולהחזיק את אותו רכב גם אם הוא עולה יותר מ-30,000 שקלים.

אורלי לוי אבקסיס: זה מרע את המצב של חלק מהאנשים?

שמרית שקד: יש חלק מהאנשים.

שמרית שקד: יש פה עבודה של הממ"מ - - -

אורלי לוי אבקסיס: ועדיין קיבלו את ההבטחה?

אמנון כהן: כי הסתכלו בנפח המנוע ומספר השנים.

אורלי לוי אבקסיס: אולי אפשר לעשות – מי שזה מיטיב אתו.

אמנון כהן: מי שנמצא בהסדר כרגע לא פוגעים בו.

אמנון כהן: זה מה שחשוב.

שמרית שקד: יש פה מדגם לא מייצג של הממ"מ, שמראה שיש אנשים שזה יסייע להם, יש אנשים שזה יפגע בהם ויש אנשים שזה לא משנה לגביהם.

שמרית שקד: הוראת המעבר מתייחסת רק לאנשים שכבר קיבלו גמלה לפי אותו חוק, והם יוכלו להמשיך להחזיק ברכב שלהם גם אם הוא עולה יותר מ-30,000 שקלים.

בארי: אני רוצה לשמור אופציה לשר האוצר להגיש הסתייגויות בנושא.

אמנון כהן: אתה צריך להגיד ליועצת המשפטית של הוועדה.

בארי: הסתייגות ראשונה: לעניין העלות – שוויו של הרכב אינו עולה על 15,000 שקלים.

בארי: הסתייגות שניה: לעניין המחירון - פה קבוע שהמוסד לביטוח לאומי יקבע באתר האינטרנט.

בארי: אני לא בטוח מה נקבע פה בסוף, אני רוצה שזה יהיה לפי מחירון שייקבע על-ידי שר הרווחה ושר האוצר.

שמרית שקד: לא כתוב פה שרים בכלל.

חיים כץ: הוא רוצה להגיש הסתייגות.

שמרית שקד: אוקיי.

שמרית שקד: שר האוצר יקבע את המחירון?

אמנון כהן: לא.

אמנון כהן: אני רוצה שהרפרנט, לא שר האוצר.

שמרית שקד: שר האוצר יקבע אם זה עומד בתקנות.

שמרית שקד: השר יתקין תקנות לעניין מחירון?

דב בארי: אני יכול ששר הרווחה ושר האוצר יורו לביטוח הלאומי על המחירון.

דב בארי: אני לא חייב להתקין תקנות.

שמרית שקד: אז זה לא יקבע.

בארי: לא יקבע, אז יורה.

שמרית שקד: שר האוצר ושר הרווחה יורו על המחירון.

חיים כץ: יש לך עוד הסתייגויות?

חיים כץ: אוקיי, נצביע על ההסתייגות הראשונה.

בארי: נעלה אותה במליאה.

חיים כץ: תעלה אותה בכל מצב.

שמרית שקד: ההסתייגות הראשונה שלו: שווי הרכב אינו עולה על 15,000 שקלים.

חיים כץ: מי נגד, ירים את ידו.

חיים כץ: מי בעד?

חיים כץ: הצבעה בעד ההסתייגות - אין נגד ההסתייגות – פה אחד ההסתייגות לא נתקבלה.

חיים כץ: תודה רבה.

חיים כץ: מאחר שכל חברי הכנסת שנמצאים פה הצביעו נגד ההסתייגות היא לא התקבלה.

חיים כץ: תקראי את ההסתייגות השניה.

שמרית שקד: שר האוצר ושר הרווחה יורו על המחירון.

חיים כץ: מי נגד ההסתייגות, כפי שהוקראה?

חיים כץ: הצבעה בעד ההסתייגות - אין נגד ההסתייגות – פה אחד ההסתייגות לא נתקבלה.

חיים כץ: מאחר שכל חברי הכנסת שמשתתפים בדיון הצביעו נגד ההסתייגות, גם הסתייגות זו לא התקבלה.

חיים כץ: עכשיו נצביע על נוסח החוק, כפי שהוקרא על-ידי הוועדה.

שמרית שקד: כולל גרסה א' וגם גרסה ב'.

חיים כץ: נכון.

חיים כץ: מי בעד?

חיים כץ: מי נגד?

חיים כץ: הצבעה בעד הצעת החוק – פה אחד נגד – אין הצעת החוק אושרה.

חיים כץ: תודה רבה, התקבל פה אחד.

חיים כץ: אחרי שנתיים של דיונים, הצעת החוק אושרה לקריאה שניה ושלישית במליאה, על-ידי ועדת העבודה והרווחה.

חיים כץ: אנחנו יודעים שההצעה הזאת היא תקציבית.

חיים כץ: תודה רבה, הישיבה נעולה.